CELEX: 32018D0322
Language: lv
Date: 2018-03-02 00:00:00
Title: Komisijas Īstenošanas lēmums (ES) 2018/322 (2018. gada 2. marts) par pārbaudes procedūras apturēšanu, kas attiecas uz tirdzniecības šķēršļiem, kurus pieņēmusi Turcijas Republika un kuri ietver pasākumus, kas ietekmē nekrītota bezkoksnes papīra tirdzniecību

5.3.2018   
            
            
               LV
            
            
               Eiropas Savienības Oficiālais Vēstnesis
            
            
               L 62/36
            
         KOMISIJAS ĪSTENOŠANAS LĒMUMS (ES) 2018/322
   (2018. gada 2. marts)
   par pārbaudes procedūras apturēšanu, kas attiecas uz tirdzniecības šķēršļiem, kurus pieņēmusi Turcijas Republika un kuri ietver pasākumus, kas ietekmē nekrītota bezkoksnes papīra tirdzniecību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2015. gada 6. oktobra Regulu (ES) 2015/1843, ar ko nosaka Savienības procedūras kopējās tirdzniecības politikas jomā, lai nodrošinātu Savienības tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ieviesti Pasaules Tirdzniecības organizācijas aizgādnībā (1) (Tirdzniecības šķēršļu regula), un jo īpaši tās 12. panta 2. punktu,
   apspriedusies ar Tirdzniecības šķēršļu komiteju,
   tā kā:
   
               (1)
            
            
               2017. gada 21. aprīlī Eiropas Papīra rūpniecības konfederācija (“CEPI”) saskaņā ar Tirdzniecības šķēršļu regulas 3. pantu iesniedza sūdzību Savienības papīra rūpniecības vārdā.
            
         
               (2)
            
            
               
                  CEPI apgalvoja, ka Turcijas Republika 2015. gada 28. septembrī ieviesa nekrītota bezkoksnes papīra importa uzraudzības sistēmu, kas ietver īpašu importa licencēšanas prasību, saskaņā ar kuru imports zem konkrētas robežvērtības kļūst neiespējams un tiek radīti tirdzniecības šķēršļi importam, kas pārsniedz šo robežvērtību.
            
         
               (3)
            
            
               Komisija nolēma, ka sūdzībā ir pietiekami daudz pierādījumu, lai pamatotu pārbaudes procedūras sākšanu. Tāpēc 2017. gada 7. jūlijāEiropas Savienības Oficiālajā Vēstnesī tika publicēts paziņojums par procedūras sākšanu (2).
            
         
               (4)
            
            
               Izmeklēšanas laikā Turcijas Republika atsauca nekrītota bezkoksnes papīra importa uzraudzības sistēmas piemērošanas pasākumu.
            
         
               (5)
            
            
               Neraugoties uz to, ka pasākums, ar kuru uz nekrītotu bezkoksnes papīru attiecināta uzraudzības sistēma, tika atsaukts, uzraudzības sistēma joprojām pastāv un to varētu atkārtoti ieviest attiecībā uz nekrītotu bezkoksnes papīru. Tāpēc Komisija uzskata, ka ir lietderīgi nevis izbeigt, bet apturēt procedūru.
            
         
               (6)
            
            
               Komisija turpinās uzraudzīt situāciju.
            
         
               (7)
            
            
               Šajā lēmumā paredzētie pasākumi ir saskaņā ar Tirdzniecības šķēršļu komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo tiek apturēta pārbaudes procedūra, kas attiecas uz tirdzniecības šķēršļiem, kurus pieņēmusi Turcijas Republika un kuri ietver pasākumus, kas ietekmē nekrītota bezkoksnes papīra tirdzniecību.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2018. gada 2. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 272, 16.10.2015., 1. lpp.
   
   
      (2)  OV C 218, 7.7.2017., 20. lpp.